**TÉZY OPATRENIA ŠTATISTICKÉHO ÚRADU SLOVENSKEJ REPUBLKIKY**

**podľa § 15 ods. 3 návrhu zákona o sčítaní obyvateľov, domov a bytov v roku 2021 a ktorým sa mení zákon č. 595/2003 Z. z. o dani z príjmov v znení neskorších predpisov a ktorým sa dopĺňajú niektoré zákony**

Názov a úvodná veta opatrenia:

OPATRENIE

Štatistického úradu Slovenskej republiky

z ...2020,

o preukaze asistenta sčítania

Štatistický úrad Slovenskej republiky podľa § 15 ods. 3 zákona č. .../2019 Z. z. o sčítaní obyvateľov, domov a bytov v roku 2021 a ktorým sa mení zákon č. 595/2003 Z. z. o dani z príjmov v znení neskorších predpisov a ktorým sa dopĺňajú niektoré zákony (ďalej len „zákon“) ustanovuje:

Predmet a obsah opatrenia:

Opatrenie ustanoví údaje a náležitosti, ktoré obsahuje preukaz asistenta sčítania, ako aj vzor preukazu asistenta sčítania, ktorého grafické znázornenie a rozmery budú uvedené v prílohe opatrenia.

Údaje a náležitosti preukazu asistenta sčítania sú najmä:

1. meno a priezvisko asistenta sčítania,
2. evidenčné číslo preukazu asistenta sčítania,
3. identifikátor asistenta sčítania pridelený úradom podľa § 14 ods. 2 písm. b) zákona,
4. meno, priezvisko, podpis, a označenie funkcie starostu obce, ktorý asistenta sčítania vymenoval,
5. grafické a ochranné prvky: najmä logo sčítania, označenie „ASISTENT SČÍTANIA“, odtlačok pečiatky obce; súčasťou preukazu asistenta sčítania, ktorý je zamestnancom poštového podniku, ktorý prevádzkuje na základe dohody so Štatistickým úradom Slovenskej republiky kontaktné miesto, môže byť aj označenie tohto poštového podniku.

Navrhovaná účinnosť opatrenia je od 1. januára 2020.

Opatrenie úradu sa vyhlási uverejnením jeho úplného znenia v Zbierke zákonov Slovenskej republiky. Návrh opatrenia bude predložený na samostatné medzirezortné pripomienkové konanie.